**Silabe găurite**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*frigul cosmic sau melancolia însingurării\*

nu am melancolia materiei

doar o constat

când o parte din ochi călătoresc la negru

pe urmele amintirilor disolute

egală cu mine

dar și cu veșnicia mă las purtată

de cascadele sângelui

numărată de stele sar coarda cu abisul

și mă împiedic

nu o dată

de propriile degete

nu le-am învățat să apuce

se agață de lucruri ce nu creează plus valoare

de aceea

în semn de protest

îmi resetează galaxiile din podul palmei

nu am melancolia materiei

doar câteodată te locuiesc ilegal

în pupilă

și tu

precum lupul cu luna sfâșiată în burtă

expectorezi pustiu după pustiu

precum un urlet mut

am să-ți alunec dintre coaste

înspre absolut

și pulsul tău nu va mai știi

să decodeze

veșnicia